बदरीनाथ मन्दिर में आठवीं से दसवीं सदी तक उत्तराखण्ड में शासन करने वाले कार्त्तिकेयपुर के राजाओं के चार ताम्रपत्र हैं जिन्हें पुरातत्व विभाग ने 'पाण्डुकेश्वर ताम्रपत्र' नाम दिया है। राजा ललितभूर और पद्मटदेव के ताम्रपत्रों में राजा के भूमिदान की सूचना राजकर्मचारियों तथा राज्य के महत्वपूर्ण व्यक्तियों को दी गई है, उसमें राजकुमार, मंत्रियों और सामन्तों से पहले 'राजन्यक' नामक पद का उल्लेख है।